Tumuli u Blacama
<s>Tumuli u Blacama  su dio kulturnog pejsaža  Blatačko jezero sa dijelom kanjona rijeke Rakitnice, zajedno sa nekropolama stećaka i nišana.</s><s>Naselje Blace nalazi se u opštni Konjic, Bosna i Hercegovina.</s><s>Kulturni pejsaž je nacionalni spomenik BiH.</s>

<s>Selo Blace se nalazi na visoravni ispod planine Bjelašnice, gdje su  još i sela Čuhovići i Vrdolje.</s><s>Nadmorska visina sela je od 1215 m, geografska dužina 43° 37′ 1.2″, geografska širina 18° 07′ 1.2″, a administrativno pripada opštini Konjic od koje je udaljeno oko 12 km vazdušne linije u pravcu jugoistoka.</s><s>Na sjeveroistočnoj strani naselja leži Blatačko jezero, čija je nadmorska visina  1156 m.</s>

<s>Tumuli se nalaze na više lokaliteta, pretežnim dijelom kraj puta koji iz Vrdolja ide prema Umoljanima i Čuhovićima, kao i pored puta koji spaja Čuhoviće i Blace.
 četiri tumula i nekropola sa 15 stećaka na lokalitetu Kosan-krst; 
 tumul i nekropola sa 12 stećaka na lokalitetu Viš stijena; promjer tumula je 3 do 5m i visine 2 do 3m.
 tumul i nekropola sa tri stećka na lokalitetu Bubaluša; tumula je prečnika do 3m i visine od 0,5 do 1m.
 prahistorijska grobna gomila i osamljeni stećak na lokalitetu Komadinov do; na ovom lokalitetu nalazi se praistorijska grobna gomila dimenzija r=830 cm, h=150 cm  na kojoj je smješten stećak u formi sanduka</s>

<s>Gromile na istaknutim brežuljcima su mnogo većih dimenzija i imaju svoja posebna imena, npr: Kiridžijska gromila, Straža, Velika gromila.</s>

<s>Literatura 
Pavao Anđelić, Historijski spomenici Konjica i okoline, Konjic, 1975, 34, 35.</s>

<s>Reference</s>

<s>Ilirska arheološka nalazišta u Bosni i Hercegovini
Nacionalni spomenici u Konjicu
Tumuli u Bosni i Hercegovini</s>

